**Multimodale tekster – lav din egen blog.**

Beskrivelse:

Undervisningsforløbet sætter fokus på, hvordan vi lærer vores elever at lave målrettede søgninger på nettet, være kildekritiske og vurderings-analytiske over for de tekster, hjemmesider og fakta, der findes på internettet.
Eleverne lærer at oprette og designe deres egen blog, som indeholder tekst, billeder og video. Derfor sætter forløbet også fokus på de mange semiotiske ressourcer, som multimodale tekster indeholder.

Produktet af forløbet er eleverne blogs, de har lavet gruppevis.

Klassetrin:

Forløbet er gennemført på 3. – 6. klassetrin, men det er også velegnet til 7. -9. klasse med enkelte didaktiske justeringer.

Fag:

Forløbet kan inddrages i alle fag, da indholdet på bloggen kan justeres efter det emne og det fag, der arbejdes med på klassen.

Tid:

Forløbets minimums ramme er 8 lektioner. Nedenfor er startforløbet beskrevet, dette har en tidsramme på 4 lektioner. Derefter skal eleverne have tid til at lave indholdet på bloggen. Forløbet kan derfor sprede sig over tid og rammesættes efter de faktuelle timer, der er til rådighed for de involverede klasser.

Ramme
Eleverne skal have et Google-login (g-mail). I det afprøvede forløb har kommunen licens til Google Apps for Education, og hver elev på kommunens folkeskoler har en Google-konto koble på deres UNI-login.
Derudover skal eleverne have en bærbar pc, eller en anden enhed de kan arbejde på. I dette tilfælde har elevene fået tildelt en Chromebook, som de benytter som deres private arbejdsredskab. Det er klart at foretrække, at hver elev har deres egen enhed at arbejde på, men forløbet kan køres i gennem med én pr. gruppe. Gruppestørrelse anbefales til max 3 elever.

Ekstra:

Forløbet er en del af et kommunalt projekt, der har fokus på samarbejde og netværksdannelse mellem folkebiblioteket og skolernes PLC. Del 1 af undervisningsforløbet er formidlet og gennemført af en bibliotekar fra Thisted Bibliotek. Det er absolut anbefalelsesværdigt, at en bibliotekar fra folkebiblioteket eller skolens PLC-medarbejder inddrages i undervisningsforløbet og underviser eleverne i min. del 1.

Del 2 gennemføres af en lærer, PLC-medarbejder eller bibliotekar med specialviden: særlig viden om multimedier og inddragelse af IT i undervisningen. Del 2 kræver lidt tekniske færdigheder.

**Del 1:**

|  |  |  |
| --- | --- | --- |
| **Aktivitet** | **Læringsmål** | **Tegn på læring** |
| VelkomstBeskrivelse af projektetEleverne får fortalt, at deres bidrag er en del af en større kommunal sammenhæng. Her er det vigtigt, at gøre eleverne opmærksomme på, at de er afsenderen af et produkt, der er flere og ukendte modtagere til.  | Eleverne er klar over, hvad der skal foregå.Eleverne ved, hvem der er modtageren af deres bidrag til projektet og kan se det i en større sammenhæng end blot i deres egen klasse. | Eleverne deltager motiveret gennem spørgsmål og samtale |
| Gennemgang af GoogleSamtale om, hvad eleverne ved om søgninger/søgedatabaser i forvejen.Forklaring af, hvad Googles søgerobot er. Der laves forskellige søgninger, og oversigten over resultater gennemgåsGennemgang og analyse af udvalgte hjemmesiderEleverne skal nu selv søge på Google efter, hvornår deres skole er grundlagt. Der samles op på klassen. | Eleverne har kendskab til, hvordan Google udvælger resultater.Eleverne får kendskab til, hvordan man udvælger de rigtige søgeord til Googles søgerobot. Fra spørgsmål til nøgleord og søgestreng i Google.Eleverne kan skimme, sortere og udvælge i listen over Googles søgeresultaterEleverne kender til og kan anvende vurderingskriterier for udvælgelse af hjemmesiderEleverne kan udvælge og sortere i hjemmesider samt vurdere validiteten i indholdet på hjemmesiderne.Eleverne kan selv foretage søgninger i Google med brug af viden om søgeteknikker. | Mundtligt: Hvad ved eleverne om søgninger/søgedatabaser i forvejenDialog om vurdering af hjemmesiderEleverne foretager selv en søgning og udvælger relevante søgeord for at finde et bestemt søgeresultat.  |
| Kendskab til søgedatabaserEleverne præsenteres for en liste af gode søgedatabaser, hvor de kan finde valide faktaoplysninger, der kan være brugbare til projektet | Får viden og kendskab til en række gode hjemmesider med bl.a. lokalhistorie, andre søgebaser og online leksika | Eleverne bidrager med spørgsmål og udviser forståelse for forskellighederne mellem de mange søgedatabaser |
| Googles billedsøgningEleverne undervises i, hvordan man foretager en billedsøgning på Google, og hvordan man forholder sig kildekritisk til billedmateriale. Eleverne undervises i, hvordan billedresultaterne sorteres efter, hvilke der lovligt må kopieres og anvendes i både deres skolearbejde og på nettet. | Eleverne kan foretage en søgning i Googles billeddatabase og sortere i, hvilke der må anvendesEleverne kender reglerne for, hvilke billeder, der må anvendes på deres egen hjemmeside og til andre formålEleverne ved, hvilke foranstaltninger, de selv skal tage ved at lægge deres egne billeder ud på nettet. | Deltager aktivt i samtaler på klassen. |
| Oplæsning og meddigtningEleverne skal nu lytte til en fortælling. (Se bilag) Her hører de om Bertram, der kommer tilbage i tiden i samme by, som eleverne bor i. Eleverne skal nu i grupper skrive videre på historien og flette lokalhistoriske fakta ind i fortællingen. Gruppernes videre-digtning læses op for klassen.OPGAVEOpret et dokument i drev, som I deler med hinanden i gruppenTal i gruppen om, hvor Bertram går hen i byen. Skriv stikord ned i dokumentet ‘Fakta-Detektiven’ SØGER på nettet efter informationer om stederne i gamle dage‘Forfatter-Spiren’ SKRIVER videre på historien med de fakta, I har fundet på nettet | Oplæsning af en spændende historie vækker elevernes læse- og skrivelyst. Eleverne kan leve sig ind i historien, bruge fantasi og forestillingsevne samt vurdere graden af realisme til selv at digte videre.Eleverne kan samarbejde om at digte en fortælling med både fantasi og fakta. | Eleverne kan samarbejde og blive enige om handlingen i deres historieEleverne kan fordele arbejdet ligeligt i mellem demEleverne kan bruge fantasi til at digte videre på historienEleverne kan søge på nettet efter bestemte fakta, finde informationer og vurdere sandhedsværdien samt relevansen af disse - og slutteligt flette disse informationer ind i historien. Eleverne har skrevet en tekst, der kan læses op på klassen. |
|  |  |  |
|  |  |  |

Der afholdes en formiddagspause mellem de to dele af undervisningen.

**Del 2:**

|  |  |  |
| --- | --- | --- |
| **Aktivitet** | **Læringsmål** | **Tegn på læring** |
| GenrekendskabEleverne får gennem fælles samtale en gennemgang af, hvordan blog-genren har genretræk fra logbogsgenren. Der fortælles om, hvordan logbog ved de opdagelsesrejsende var vigtige kilder til at dele viden og skabe historie. Herefter gennemgås, hvad en web-log er, og hvad man skal være bevidst om, når det man skriver ligger på nettet.  | Eleverne har viden om den historiske udvikling og betydning af logbogsgenren.Eleverne kender til og kan skelne mellem logbogsgenren, dagbogsgenren og bloggenren. Eleverne har viden om, hvad formålet med genrene er, og kan identificere modtagerne af hver genre.   | Eleverne deltager aktivt i fælles samtale og udviser forståelse for forskellen mellem logbog-, dagbog- og blog-genren. |
| Planlægning af egen blog/eget websitePå tavlen planlægges, hvordan elevernes egen blog skal designes, så det fremstår som et website. Her trækkes der på den undervisning, eleverne har fået tidligere om udvælgelse og analyse af hjemmesider med det for øje, at en bestemt målgruppe/modtager vil have lyst til at læse på hjemmesiden og kan finde relevante informationer. Der tegnes en skitse med de elementer, bloggen skal indeholde.  | Eleverne kan bidrage kreativt til, hvordan et website skal bygges op.Eleverne kan bruge viden fra del 1 i forløbet til at argumentere for designmæssige valg i planlægningen af opbygningen af et website. | Eleverne følger aktivt med og bidrager til den skitse, der tegnes af websitet på tavlen.  |
| Elevernes egen virksomhedLærerne har på forhånd inddelt eleverne i grupper på ca. 3 personer. Eleverne får nu en peptalk om, at de ikke længere er en gruppe, men en hjemmesidevirksomhed. Her får eleverne at vide, at alle har kompetencer, der ikke kan undværes. Nogle er gode til at skrive og kan være virksomhedens journalister, mens andre er dygtige faktadetektiver og kan finde brugbar viden på nettet og på biblioteket, andre kan være særligt gode til at finde og skabe billeder og flotte layouts til bloggen. En god virksomhed har dynamiske roller, hvor man i fællesskab løfter opgaven. | Eleverne bidrager aktivt til gruppearbejdet og rummer andres meninger.Eleverne tilegner sig entreprenante kompetencer ved at bidrage med idéer og arbejdsopgaver, der understøtter gruppens fælles beslutninger. Eleverne indgår i innovative processer i samspil med kammeraterne i gruppen.  | Elever har forståelse for, at de hver skal og kan bidrage med idéer og viden til samarbejdet i gruppen.  |
| Teknisk oprettelseEleverne følger med på tavlen, hvor de får vist trin for trin, hvordan de opretter bloggen. Her bliver det en vigtig faktor, at de er inddelt i grupper, da kun én i gruppen skal starte med at oprette bloggen som administrator og derefter lukke de andre ind og efterfølgende gøre de andre gruppemedlemmer til med-administratorer. Her er det vigtigt, at eleverne følger instrukserne nøje, da bloggen skal oprettes korrekt og der er tekniske valg, der skal tages i bestemte rækkefølger.  | Eleverne får viden om teknisk oprettelse og de forbehold og valg, der skal tages, når der oprettes en blog.Eleverne kan bruge den viden, de fik i del 1 om hjemmesideanalyse og kildekritik samt bevidsthed om modtagerne af bestemte tekster på nettet. | Eleverne kan holde fokus på det, der gennemgås på skærmen i klassen.Eleverne kan forstå og efterleve en kollektiv besked og følge de instrukser, de får. |
| Design af layout og indholdEleverne skal nu udelukkende følge med på tavlen, og får vist hvordan man ændre på bloggens layouts og tager designmæssige valg, der har betydningen for den æstetiske del af at kreere en multimodal tekst.Ligeledes får eleverne også vist, hvordan der skrives indlæg, sættes billeder og videoklip ind. Her er der en vigtig reference til første del af undervisningsforløbet, hvor eleverne blev undervist i kildekritik og i viden om copyright. | Eleverne får viden og inspiration til, hvordan de selvstændigt og kreativt kan designe deres blog.  | Eleverne kan holde fokus på det, der vises på tavlen.Eleverne bliver inspireret og kan gennem fælles samtale huske, hvordan der laves om på layout og laves indlæg på bloggen. |
| Prøv selvEleverne får slutteligt til opgave at prøve de nyligt viste funktioner af i gruppen, og her er det vigtigt, at de udviser virksomhedsforståelsen, den entreprenante og innovative deltagelse i gruppen. | Eleverne ser værdien af at arbejde sammen om et fælles mål.Eleverne bruger hinandens forskellige kompetencer til at løse opgaven kreativt.Eleverne afprøver selvstændigt tekniske færdigheder, og udviser forståelse for den nyligt gennemgåede undervisning.  | Eleverne kan arbejde selvstændigt fokuseret og kreativt i grupper.Eleverne kan bidrage selvstændigt til gruppearbejde, komme med inputs og samarbejde med hinanden om et fælles mål.Eleverne kan rumme andre kammeraters kompetencer og se disse som en fordel for gruppens fælles arbejde. |
|  |  |  |